Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: Az egyesülési jogról szóló 1989. évi II. törvény a társadalmi szervezet létrehozására, mûködésére vonatkozó törvényi rendelkezések meghatározásán keresztül az Alkotmányban foglalt cél-érték tartamát konkretizálja.
Paragraph Index: 570

Az egyesülési jogról szóló 1989. évi II. törvény a társadalmi szervezet létrehozására, mûködésére vonatkozó törvényi rendelkezések meghatározásán keresztül az Alkotmányban foglalt cél-érték tartamát konkretizálja. Az Alkotmány cél-értékként határozza meg a szociális biztonsághoz való jogot (Alkotmány 70/E. §), amely – az állam objektív intézményvédelmi kötelezettségén keresztül (társadalombiztosítás és szociális intézmények rendszereinek fenntartása) – öregség, betegség, rokkantság, özvegység, árvaság és önhibán kívül bekövetkezõ munkanélküliség esetén a megélhetéshez szükséges szintû ellátást biztosítja a jogosultak számára. A cél-értékhez rendelt eszköz-értékeket (az intézmények létrehozásának, mûködésének, az egyes ellátások igénybevételének feltételeit) az intézményekre vonatkozó törvényi és egyéb jogszabályi rendelkezések fejtik ki. Az Alkotmány normatív rendelkezései között olyan alapvetõ alkotmányos értékeket (cél-értékeket) fogalmaz meg, mint a köztársasági államforma (Alkotmány 1. §), az állam függetlensége és a demokratikus jogállam [Alkotmány 2. § (1) bekezdés]. Az Alkotmány 77. § (1) bekezdése rögzíti, hogy az Alkotmány a Magyar Köztársaság alaptörvénye. Az Alkotmány tartalmát tekintve egyike a legösszetettebb (legkomplexebb) törvényeknek. Az Alkotmányban a társadalmi rendre vonatkozó alkotmányi rendelkezések mellett szervezeti, illetve az egyes alkotmányos szervek jogköreit, hatásköreit rendezõ normák, valamint az alkotmányos szervek egymáshoz való viszonyát szabályozó eljárási természetû normák egyaránt megtalálhatók. Az Alkotmány önálló fejezetben szabályozza azokat a normákat, amelyek az állampolgárok alapvetõ alkotmányos jogait és az állampolgári kötelezettségeket határozzák meg (Alkotmány XII. fejezet). Az Alkotmányban szereplõ további normatípus az alkotmányos célokat, elveket rögzítõ normák csoportja. 2007/87. szám Az Alkotmány 77. § (2) bekezdése értelmében az Alkotmány és az alkotmányos jogszabályok mindenkire egyaránt kötelezõek. Ebbõl következõen az Alkotmány normatív rendelkezései, az abban megjelenõ alkotmányos értékek és ezen keresztül az alkotmányos értékrend mindenkire – így a köztársasági elnökre is – kötelezõ. A köztársasági elnök alkotmányos jogállásából eredõen – figyelemmel az Alkotmány 77. § (2) bekezdésében foglalt (általános) alkotmányos kötelezettségre is – köteles biztosítani az alkotmányos értékrend érvényesülését, mely kötelezettsége értelemszerûen fennáll a kitüntetési elõterjesztés tartalmi vizsgálata során is. A köztársasági elnök mérlegelésen alapuló döntési jogkörét fejezi ki az Alkotmány 30/A. § (1) bekezdésében foglalt j) pont, amely szerint a köztársasági elnök adományozza a törvényben meghatározott címeket, érdemrendeket, kitüntetéseket és engedélyezi viselésüket. A törvényben meghatározott kitüntetések adományozása a köztársasági elnöknek az Alkotmányban biztosított hatásköre, ami valódi, érdemi döntési jogot jelent. A köztársasági elnök az alkotmányos értékrend alkotmányos mércéje alapján mérlegeli a kitüntetési elõterjesztések aláírását. A köztársasági elnök alkotmányban biztosított hatásköre érdemi döntési jogosultságot jelent, annak ellenére, hogy döntése elõterjesztéshez és az elõterjesztõ ellenjegyzéséhez kötött. Az Alkotmánybíróság ugyanakkor rámutat arra is, hogy az alkotmányos értékrend olyan, térben és idõben egyaránt kötött értékrend, amelyet a mindenkori társadalmi, gazdasági, és politikai rendszer (berendezkedés) határoz meg, és amelynek alapvetõ értékeit az alkotmányozás során az Országgyûlés az Alkotmányban fogalmazza meg. Ebbõl következõen az alkotmányos értékrend történelmi koronként eltérõ. Az egyes történelmi korszakokhoz, társadalmi berendezkedésekhez – így a rendszerváltás elõtti és a rendszerváltás utáni társadalmi berendezkedéshez, a diktatúrához és a demokratikus jogállamhoz kötõdõ alkotmányos értékrendek – egymással össze nem egyeztethetõ értékrendeket jelentenek. Így például az 1989-es alkotmánymódosítás elõtt a tulajdon korlátozott volt, az alapvetõ termelési javak nem lehettek magántulajdonban; a különbözõ szabadságjogok – így különösen a szólás és véleménynyilvánítás szabadsága – a politikai berendezkedésre hivatkozva korlátozottak voltak. A vezetõ szerepet egy párt töltötte be, melynek hatalma megkérdõjelezhetetlen volt stb. Az 1989. utáni alkotmányos értékrenddel mindezek kibékíthetetlen ellentétben állnak (lásd az Alkotmánynak a tulajdont védõ szabályai, a szabadságjogok gyakorlásának biztosítása és védelme, a többpártrendszer alkotmányi garanciái stb.). Az 1989. október 23-i alkotmánymódosítás – a számbeli teljes azonosság ellenére – a Népköztársaság értékrendjének teljes tagadását jelenti a Köztársaság értékrendje által. A kitüntetési eljárás (adományozás) folyamatában valamennyi résztvevõ alkotmányos kötelessége a Magyar Köztársaság alkotmányos értékrendjének, az ebben megjelenõ elsõdleges, leszármaztatott (másodlagos) és a további (ezen értékekbõl) levezetett értékek érvényesülésének a biztosítása és védelme, a köztársaság értékrendjének érvényesítése a kitüntetések adományozásakor. A köztársasági elnök kötelezettsége, hogy a Magyar Köztársaság alkotmányos értékrendjét érvényre juttassa; az alkotmányos értékrend érvényesítéséért felelõsség terheli. A kitüntetések adományozásakor az államfõ felelõssége úgy konkretizálódik, hogy a kitüntetés adományozása nem sértheti a Magyar Köztársaság alkotmányos értékrendjét. Ebbõl következõen, ha az a tevékenység, magatartás, teljesítmény, amelyet az elõterjesztõ kitüntetésre érdemesnek talál, ütközik az alkotmányos értékrendbe, az adományozás ellentétes lenne az alkotmányos értékrenddel, így a köztársasági elnök jogosult és egyben köteles is az aláírást megtagadni.

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes